**Milí koordinátori zbierky Modrý gombík 2024,**

**milí študenti,**

**milí dobrovoľníci,**

chceli by sme sa Vám týmto veľmi pekne poďakovať, že ste sa zapojili do zbierky MODRÝ GOMBÍK 2024. **Je úžasné, že tento rok sa do 18. ročníka zbierky zapojilo po celom Slovensku 317 škôl a viac ako 1000 dobrovoľníkov.**

Chceme sa poďakovať, za váš čas, energiu, ktorú ste do zbierky vložili, za organizáciu tohto podujatia vo vašej obci.

Aj vďaka vašej podpore sa nám podarilo počas tohtoročnej zbierky **vyzbierať 73 000 €,** ktoré poputujú na pomoc hladujúcim deťom, ktorých sú, žiaľ, na svete stovky miliónov.

**Za 73 000 € môžeme deťom poslať 243 333 balíčkov špeciálnej nutričnej pasty a vyliečiť 1 622 detí z podvýživy.**

Zo srdca Vám ešte raz ĎAKUJEME!

Želáme krásne dni a tešíme sa na spoluprácu v budúcnosti!

Tím UNICEF Slovensko